CELEX ID: 32010L0068
Publication Date: 2010-10-22

Document:
KOMISIJOS DIREKTYVA 2010/68/ES
2010 m. spalio 22 d.
kuria iš dalies keičiama Tarybos direktyva 96/98/EB dėl laivų įrenginių
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1996 m. gruodžio 20 d. Tarybos direktyvą 96/98/EB dėl laivų įrenginių (1), ypač į jos 17 straipsnį,
kadangi:
(1)
Laikantis Direktyvos 96/98/EB, turėtų būti taikomos naujausios tarptautinių konvencijų ir bandymo standartų redakcijos.
(2)
Tarptautinių konvencijų ir taikomų bandymo standartų pakeitimai įsigaliojo 2009 m. balandžio 6 d. (tą pačią dieną, kurią Direktyva 96/98/EB iš dalies pakeista paskutinį kartą), todėl siekiant aiškumo šie pakeitimai turėtų būti įtraukti į minėtą direktyvą.
(3)
Tarptautinė jūrų organizacija ir Europos standartizavimo organizacijos priėmė Direktyvos 96/98/EB A.2 priede išvardytų įrenginių arba jame nors ir neišvardytų, tačiau su minėtos direktyvos tikslais tiesiogiai susijusių įrenginių standartus, įskaitant išsamius bandymo standartus. Todėl tokie įrenginiai turėtų būti atitinkamai įtraukti į A.1 priedą arba perkelti iš A.2 priedo į A.1 priedą.
(4)
Todėl Direktyva 96/98/EB turėtų būti atitinkamai iš dalies pakeista.
(5)
Šioje direktyvoje numatytos priemonės atitinka Jūrų saugumo ir teršimo iš laivų prevencijos komiteto (COSS) nuomonę,
PRIĖMĖ ŠIĄ DIREKTYVĄ:
1 straipsnis
Direktyvos 96/98/EB A priedas pakeičiamas šios direktyvos priedo tekstu.
2 straipsnis
Jei įrenginys, A.1 priedo 1 skiltyje įrašytas kaip naujas įrenginys arba kaip įrenginys, perkeltas iš A.2 priedo į A.1 priedą, buvo pagamintas iki 3 straipsnio 1 dalyje nurodytos dienos pagal iki tos dienos valstybėje narėje įsigaliojusias įrenginio tipo patvirtinimo procedūras, toks įrenginys gali būti teikiamas rinkai arba įmontuojamas Bendrijos laivuose dvejus metus nuo minėtos dienos.
3 straipsnis
1. Ne vėliau kaip iki 2011 m. gruodžio 10 d. valstybės narės priima ir paskelbia įstatymus ir kitus teisės aktus, kuriais įgyvendinama ši direktyva. Valstybės narės nedelsdamos pateikia Komisijai tų nuostatų tekstus, taip pat tų nuostatų ir šios direktyvos atitikties lentelę.
Jos taiko tas nuostatas nuo 2011 m. gruodžio 10 d.
Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindines nuostatas.
4 straipsnis
Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
5 straipsnis
Ši direktyva skirta valstybėms narėms.
Priima Briuselyje 2010 m. spalio 22 d.

EuroVoc Classification:
Level 1: 100158
100154
100162
Level 2: 100285
100261
100240
100237
Level 3: 2494
4522
1455
3641
All Descriptors: 2141
4827
5234
5235
5889